LIETUVOS RESPUBLIKOS ŽEMĖS ŪKIO MINISTRAS

Į S A K Y M A S

DĖL ŽEMĖS ŪKIO MINISTRO 2004 M. LIEPOS 16 D. ĮSAKYMO NR. 3D-439 „DĖL GAIRIŲ PAREIŠKĖJAMS, TEIKIANTIEMS PROJEKTUS PARAMAI GAUTI PAGAL LIETUVOS 2004-2006 METŲ BENDROJO PROGRAMAVIMO DOKUMENTO (BPD) KAIMO PLĖTROS IR ŽUVININKYSTĖS PRIORITETO PRIEMONĘ „INVESTICIJOS Į ŽEMĖS ŪKIO VALDAS“ PATVIRTINIMO“ PAKEITIMO

2004 m. spalio 11 d. Nr. 3D-554

Vilnius

Pakeičiu Lietuvos Respublikos žemės ūkio ministro 2004 m. liepos 16 d. įsakymą Nr. 3D-439 „Dėl Gairių pareiškėjams, teikiantiems projektus paramai gauti pagal Lietuvos 2004–2006 metų bendrojo programavimo dokumento (BPD) Kaimo plėtros ir žuvininkystės prioriteto priemonę „Investicijos į žemės ūkio valdas“ patvirtinimo“ (Žin., 2004, Nr. 121-4451):

1. Įrašau antrojoje pastraipoje vietoj žodžio „paraiškas“ žodį „projektus“ ir po žodžio „dokumento“ skliausteliuose raides „(BPD)“.

2. Nurodytuoju įsakymu patvirtintų Gairių pareiškėjams pagal Lietuvos 2004–2006 metų bendrojo programavimo dokumento „Kaimo plėtros ir žuvininkystės“ prioriteto priemonę „Investicijos į žemės ūkio valdas“:

2.1. išdėstau pavadinimą taip:

„Gairės pareiškėjams, teikiantiems projektus paramai gauti pagal Lietuvos 2004–2006 metų bendrojo programavimo dokumento (BPD) Kaimo plėtros ir žuvininkystės prioriteto priemonę „Investicijos į žemės ūkio valdas“;

2.2. išdėstau 40.26 punktą taip:

„40.26. statinio techninės, finansinės-ekonominės ekspertizės išvadą, o statybos/ rekonstrukcijos leidimas gali būti pateikiamas projekto įgyvendinimo metu, bet ne vėliau kaip su pirmuoju mokėjimo prašymu“.

Žemės ūkio Ministras	Jeronimas Kraujelis

SUDERINTA

Lietuvos Respublikos finansų ministerijos

2004-10-05 raštu Nr. ((4.18-04)-5K-0426011)-6K-0410879